14.05.2020
Аслан Бжьаниа Актәи Ахада Владислав Арӡынба ибаҟа амҵан ашәҭшьҭаҵара ацеремониа далахәын.
Аҧсны Аҳәынҭқарра Ахада Аслан Бжьаниа иналукааша аҳәынҭқарратә усзуҩы, Аҧсны Аҳәынҭқарра Актәи Ахада Владислав Арӡынба имшира аҽны Ешыра ақыҭаҟны амемориал амҵан ашәҭшьҭаҵара ацеремониа далахәын.
Актәи Ахада ибаҟа амҵан ашәҭқәа шьҭарҵеит иара убас Ахада ихаҭыҧуаҩ Бадра Гунба, Аҧсны Жәлар Реизара-Апарламент Аиҳабы Валери Кәарҷиа, Аиҳабыра алахәцәа, ауаажәларра ахаҭарнакцәа.
Владислав Арӡынба - Аҧсны Аҳәынҭқарра Актәи Ахада диит 1945 шықәса лаҵарамза 14 рзы Ешыра ақыҭан. Владислав АрӡынбаА Аҧсны жәлар рхақәиҭратә қәҧара напхгара азиуан.